Diari Oficial de la Generalitat Valenciana


Sumari del DOGV 8741, del 17-02-2020 (2020/1317)

Extracte de la convocatòria per a l'atorgament de préstecs bonificats per al finançament dels projectes empresarials desenvolupats per autònoms i microempreses la seu social, l'establiment o la sucursal de producció o de desenvolupament d'activitat de les quals estiga a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8741

Data del DOGV
:   17-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1317


Data del document
:   11-02-2020

Organisme emissor
:   Institut Valencià de Finances

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la convocatòria per a l'atorgament de préstecs bonificats per al finançament dels projectes empresarials desenvolupats per autònoms i microempreses la seu social, l'establiment o la sucursal de producció o de desenvolupament d'activitat de les quals estiga a la Comunitat Valenciana. [2020/1317]  
BDNS (identif.): 495459.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades Nacional de Subvencions (http://www.pap.minhap.gob.es/bdnstrans/index)  
i en la pàgina web de l'Institut Valencià de Finances:  
http://www.ivf.gva.es  
  
Primer. Entitats beneficiàries  
Els beneficiaris del finançament bonificat seran autònoms i empreses de naturalesa privada que operen en qualsevol sector d'activitat amb excepció dels següents:  
a) La fabricació d'armament, armes i munició, el material o les infraestructures militars o policials i el material o les infraestructures destinats a limitar els drets individuals o la llibertat de les persones (és a dir, presons i centres de detenció de tota mena) o que violen els drets humans.  
b) Els jocs d'atzar i el material corresponent.  
c) La fabricació, la transformació o la distribució de tabac.  
d) Les activitats controvertides per raons ètiques o morals o prohibides per la legislació nacional.  
e) Les activitats l'únic propòsit de les quals siga la promoció immobiliària, llevat de les destinades a afavorir l'accés a l'habitatge de col·lectius desfavorits en règim de propietat o de lloguer, en col·laboració amb la Generalitat Valenciana.  
f) Les activitats merament financeres.  
g) La pesca i l'aqüicultura.  
Si una empresa privada opera al mateix temps en sectors d'activitat subvencionables i en sectors exclosos, l'empresa podrà ser beneficiària del finançament bonificat atorgat a l'empara d'aquesta convocatòria sempre que siga possible garantir, mitjançant la separació d'activitats i distinció de costos, que les activitats excloses no es beneficien, de cap manera, del finançament que puga rebre per les activitats subvencionables.  
  
Segon. Objecte de la convocatòria  
Constitueix l'objecte de la present convocatòria l'atorgament de préstecs bonificats per al finançament dels projectes empresarials desenvolupats per autònoms i microempreses que tinguen la seua seu social, el seu establiment o la seua sucursal de producció o de desenvolupament d'activitat a la Comunitat Valenciana.  
Els projectes empresarials que podran acollir-se al finançament bonificat objecte d'aquesta convocatòria tindran per finalitat: a) la renovació de les instal·lacions, maquinària i equips; b) la reposició del capital circulant; c) el creixement de la capacitat productiva; d) la diversificació de la producció, o e) un canvi essencial del procés productiu general de l'empresa, que supose una major eficiència en la provisió de béns i serveis.  
  
Tercer. Normes reguladores  
Normes generals aprovades pel Consell General de l'Institut Valencià de Finances mitjançant l'Acord de data 23 de gener de 2019, publicat en el Diari Oficial de la Generalitat Valenciana núm. 8487, de data 15 de febrer de 2019, modificat per l'Acord de data 3 d'octubre de 2019, del Consell General de l'IVF, publicat en el Diari Oficial de la Generalitat Valenciana de data 20 de novembre de 2019.  
  
Quart. Quantia  
La quantia màxima prevista per a la bonificació d'interessos dels préstecs acollits a la present convocatòria puja a 6.850.000 euros.  
L'import de cada operació estarà comprés entre 25.000 i 750.000 euros, sense que puga superar el 80 % de l'import de les despeses finançables elegibles. La bonificació d'interessos associada a aquesta línia de finançament està subjecta a minimis.  
  
Cinqué. Termini de presentació de sol·licituds  
El termini de presentació de sol·licituds s'iniciarà l'endemà de la publicació de la convocatòria en el Diari Oficial de la Generalitat Valenciana (DOGV) i en la pàgina web de l'IVF.  
  
Sisé. Altres dades  
1. Documentació: la prevista en l'article huité de la convocatòria.  
2. Característiques del finançament: Les previstes en l'article dotzé de la convocatòria.  
3. La sol·licitud de finançament es realitzarà mitjançant els formularis d'emplenament electrònic previstos en la present convocatòria com a annexos II, III i IV; és obligatori presentar-los per Internet a través dels mitjans disponibles en la pàgina web de l'IVF (https://prestamos.ivf.es), amb signatura i registre electrònics.  
4. Els beneficiaris hauran de reunir els requisits establits en l'article quart de la convocatòria, i s'estableixen els sectors exclosos de la convocatòria en l'article tercer.  
5. Es preveuen bonificacions especials per als afectats per les pluges i fenòmens costaners ocorreguts a la Comunitat Valenciana segons el que disposa al Decret 169/2019, de 20 de setembre, del Consell, i per a les empreses ubicades en municipis amb risc de despoblament. Ambdues bonificacions es troben previstes en l'article 12 de la convocatòria.  
  
  
València, 11 de febrer de 2020.- El director general de l'Institut Valencià de Finances: Manuel Illueca Muñoz.